**Sarasadat Khademalsharieh** (forscha: سارا سادات خادم‌الشریعه;) (1997-yil 10-martda tugʻilgan) — eronlik shaxmatchi, xalqaro shaxmat ustasi (IM) va ayol grossmeyster (WGM) unvonlariga ega.

Yoshligi
--------

Sarasadat Khademalsharieh 1997-yil 10-martda Tehronda tugʻilgan. U yoshligida tennis va basketbol kabi turli sport turlarini yaxshi koʻrardi. Sakkiz yoshida sinfdoshlaridan biri shaxmat bilan tanishgach, ota-onasi uni shaxmat sinfiga qoʻyishdi. Ota-onasi shaxmat oʻynamasada, u oʻz faoliyatini qoʻllab-quvvatlaganliklarini aytgan. Shuningdek, u doʻstlaridan birini eronlik xalqaro shaxmat ustasi va murabbiy Khosro Kharandi bilan tanishganini faoliyatida muhim qadam sifatida baholaydi. Keyinchalik oʻsmirlik davrida unga gollandiyalik grossmeyster (GM) Robin van Kampen murabbiylik qildi.

Faoliyati
---------

Tehronda tugʻilgan Khademalsharieh dastlab, 2008-yilda 12 yoshgacha boʻlgan qizlar oʻrtasidagi Osiyo chempionatida ishtirok etadi. Keyinchalik, 2009-yilda 12 yoshgacha boʻlgan qizlar oʻrtasidagi jahon chempionati, 2012-yilda 16 yoshgacha boʻlgan qizlar oʻrtasida blits-shamxat boʻyicha Osiyo chempionati va 16 yoshgacha jahon chempionatida gʻolib chiqqadi. U 2013-yilda qizlar oʻrtasida blits-shaxmat chempionati va 2014-yilda oʻsmir qizlar oʻrtasidagi jahon chempionatida ikkinchi oʻrinni egalladi.

Khademalsharieh 2012-yil, 2014-yil va 2016-yillardagi ayollar shaxmat olimpiadalarida Eron terma jamoasi safida oʻynagan.

U 2016-yil yanvar oyida oʻtkazilgan, „2015-yilgi Eron ayollar chempionati"da gʻolib chiqdi.

Khademalsharieh Tehronda Atousa Pourkashiyanga qarshi saralash oʻyinida gʻalaba qozonganidan soʻng, 2015\2016-yilgi FIDE ayollar Gran-prisiga mezbon shahar nomzodi sifatida yoʻllanma oldi. Oʻz shahrida boʻlib oʻtgan Gran-pri bosqichida, shaxmat boʻyicha eng past baholi oʻyinchi boʻlsa-da, u ikkinchi oʻrinni egalladi va oʻzining birinchi grossmeyster normasiga erishdi.

U 2017-yilgi ayollar oʻrtasidagi shaxmat boʻyicha jahon chempionatida qatnashgan, biroq, birinchi bosqichda Sopiko Guramishvili bilan oʻyinda magʻlubyatga uchragan. 2018-yil Sankt-Peterburg rapid va blits-shaxmat turniri boʻyicha „Jahon chempionati-2018"da rapid yoʻnalishida 2-oʻrinni oldi.

Shaxsiy hayoti
--------------

2017-yil sentabrida Khademalsharieh eronlik internet-shou boshlovchisi va kinorejissyor Ardesher Ahmadiyga turmushga chiqdi. 2020-yilning yanvarida u terma jamoadan ketishini eʼlon qildi. Biroq, u may oyida jamoaga qaytdi.

Manbalar
--------

1. ↑  IM title application (PDF). FIDE.
2. ↑   *Olympiad Tromsø 2014 - A quick chat with Sarasadat Khademalsharieh*. PowerPlayChess.
3. ↑  „خادم‌الشریعه: مقایسه من با تختی درست نبود" (forscha). *Khabar Online* (1-dekabr 2019-yil). Qaraldi: 3-sentabr 2021-yil.
4. ↑  „سارا سادات خادم الشریعه: در ایسلند همه آقایان را بردم و نایب قهرمان جهان شدم!" (forscha). *Women Sports* (16-may 2015-yil). 9-iyul 2018-yilda asl nusxadan arxivlandi. Qaraldi: 3-sentabr 2021-yil.
5. ↑   *Iran's no.1 Sara Khadem's Hollywood love story!*. ChessBase India.
6. ↑  Arash Akbarinia (2008-07-24).„Asian Youth Championship in Teheran". ChessBase.
7. ↑  World Youth Chess Championship (U12G) Chess-Results
8. ↑  Asian Youth Blitz Chess Championship 2012 Under 16 Girls Chess-Results
9. ↑  WYCC U16 Girls Blitz Chess-Results
10. ↑  *Sagar Shah.* „Lu Shanglei, Goryachkina win World Juniors 2014".  ChessBase (20-oktabr 2014-yil). Qaraldi: 9-sentabr 2015-yil.
11. ↑  *Bartelski.* „Women's Chess Olympiads: Sarasadat Khademalsharieh".  OlimpBase. Qaraldi: 1-oktabr 2015-yil.
12. ↑  „Iran Women Final Chess Championship 2015". Chess-Results.com.
13. ↑  Qualification Match for FIDE Women GrandPrix 2015. Tournament report. FIDE
14. ↑  *L'Ami.* „Tehran WGP Final: Ju Wenjun is gold, Sara is silver".  ChessBase (28-fevral 2016-yil). Qaraldi: 17-aprel 2016-yil.
15. ↑  *L'Ami.* „Dzagnidze stumbles, Zhao advances".  ChessBase (22-fevral 2016-yil). Qaraldi: 17-aprel 2016-yil.
16. ↑  „خادم‌الشریعه: مقایسه من با تختی درست نبود" (30-dekabr 2019-yil).
17. ↑  „Sara Khadem bids farewell to Iran chess national team" (inglizcha). *Tehran Times* (12-yanvar 2020-yil). Qaraldi: 22-fevral 2022-yil.
18. ↑  „بازگشت آرامش به شطرنج با تغییر مدیریت/ ماه‌هاست تمرین جدی ندارم". *Mehr News* (13-sentabr 2020-yil). Qaraldi: 22-fevral 2022-yil.

Havolalar
---------

* Sarasadat Khademalsharieh